Карл Микел
Лято в Пецов

Превод от немски: Венцеслав Константинов, —

chitanka.info

Летви, станали на прахан, стобор под колебливи

        стъпки:

Безшумно се разпада, хрущи между петите и дървото.

Тук бе веригата, сега ръжда. Изгарящ пясък! А пък

        вятърът

Размята емайлирана табела: „Внимание! Зло куче!“.

Клонак, издут от вятъра, аркади, мятащи ни

        плодове.

Под разпукано дърво устата, както си лежим, лови

Череши, от черешовия сок оцапана, пърполи блузата

        на моето момиче.

Над нас, изпразнена въздушна форма, знамето, трофей от някоя

        победа.

Гласове, довени отдалече. Тътрещи се стъпки,

        селянин

Ръмжи между лула и зъби: „Грабете, колкото

        успеете.“

1964

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.